Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Grozījumi Ministru kabineta 2015. gada 30. jūnija noteikumos Nr. 331 “Noteikumi par Latvijas būvnormatīvu LBN 208-15 “Publiskas būves””” (VSS-152)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 16.-22. aprīlis |
|  |  |
| Saskaņošanas dalībnieki | Aizsardzības ministrija, Finanšu ministrija, Satiksmes ministrija, |
|  | Tieslietu ministrija, Vides aizsardzības un reģionālās attīstības |
|  | ministrija, Valsts kanceleja, Latvijas Pašvaldību savienība, |
|  | Latvijas Lielo pilsētu asociācija, Latvijas Brīvo arodbiedrību  |
|  | savienība |
|    |  |
| Saskaņošanas dalībnieki izskatīja šādu ministriju (citu institūciju) iebildumus | Aizsardzības ministrijas, Finanšu ministrijas, Tieslietu ministrijas |
|  |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Noteikumu projekts | **Aizsardzības ministrija**Lūdzam normatīvā akta projektā iekļaut punktu, ka šis regulējums neattiecas uz Aizsardzības ministrijas valdījumā esošajiem objektiem. Šādas izņēmums ir svarīgs, jo pie šiem objektiem stāvvietās tiek nodrošināta drošības kontrole, monitorings un atbilstošs drošības režīms. Līdz ar to arī drošības apsvērumu dēļ nav vēlams, ka autostāvvietās pie aizsardzības objektiem tiek novietots transportlīdzeklis, tikai lai veiktu uzlādi. Tāpat nav paredzēts, ka tuvāko gadu laikā tiks nomainīts autotransports uz elektrotransportu aizsardzības resora ietvaros. | **Neuztur iebildumu.**Saskaņā ar Ministru kabineta 2015. gada 30. jūnija noteikumu Nr. 331 “Noteikumi par Latvijas būvnormatīvu LBN 208-15 “Publiskas būves”” 2.punktu Latvijas būvnormatīva LBN 208-15 prasības militārajiem objektiem, kas tiek izmantoti valsts aizsardzības vajadzībām atbilstoši Nacionālo bruņoto spēku likumam, piemēro tiktāl, cik tās nav pretrunā ar šos objektus reglamentējošo normatīvo aktu prasībām. Līdz ar to nepieciešamie ierobežojumi (piemēram, aizliegums pie militārajiem objektiem novietot stāvēšanai vai uzlādei civilo transportlīdzekli) ir ārpus Noteikumu projekta tvēruma, un ir nosakāmi speciālajos militāro objektu darbību regulējošajos normatīvajos aktos. Ar Noteikumu projektu tiek pārņemtas Direktīvas 2010/31/ES prasības, kas šādus izņēmumus neparedz. | Noteikumu projekts |
| 2. | 1. punkts:”1. Papildināt noteikumus ar 4. punktu šādā redakcijā:“4. Būvniecības ieceres dokumentāciju, kas noteiktā kārtībā saskaņota (akceptēta) vai iesniegta saskaņošanai institūcijā, kas pilda būvvaldes funkcijas, līdz 2021. gada 10. martam, var nepārstrādāt atbilstoši Latvijas būvnormatīva LBN 208-15 89.1 un 89.2 punkta prasībām.”” | **Tieslietu ministrija (papildus)**Noteikumu projekta 1. punktā (vārdu - "noteiktā kārtībā" - vietā) tiek ietverta korekta atsauce uz normatīvajiem aktiem noteiktā jomā, ievērojot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 137. punktu. | **Ņemts vērā.** | 1.punkts:”1. Papildināt noteikumus ar 4. punktu šādā redakcijā:“4. Būvniecības ieceres dokumentāciju, kas normatīvajos aktos būvniecības jomā noteiktajā kārtībā saskaņota (akceptēta) vai iesniegta saskaņošanai institūcijā, kas pilda būvvaldes funkcijas, līdz 2021. gada 10. martam, var nepārstrādāt atbilstoši Latvijas būvnormatīva LBN 208-15 89.1 un 89.2 punkta prasībām.”” |
| 3. | 2. punkts:”2. Papildināt būvnormatīvu ar 5.1 nodaļu šādā redakcijā:“**5.1 Prasības elektromobilitātei**89.1 Publiskās ēkās ar vairāk kā 10 autostāvvietām paredz vismaz vienu elektrotransportlīdzekļu uzlādes punktu. Katrai piektajai automašīnu stāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu stāvvietu projektēšanai.89.2 Pārbūves gadījumā šī būvnormatīva 89.1 punkta prasības piemēro attiecībā uz pārbūvējamo daļu, ja šī daļa ir paredzēta automašīnu stāvvietām.”” | **Tieslietu ministrija**Lūdzam izvērtēt un nodrošināt, ka no noteikumu projekta 89.1 punkta teksta ir nepārprotami skaidrs, ka arī prasība katrai piektajai automašīnu stāvvietai paredzēt kanālus elektrības kabeļiem, ne vien prasība paredzēt vienu elektrotransportlīdzekļu uzlādes punktu, ir attiecināma tikai uz gadījumiem, ja publiskās ēkās ir 10 autostāvvietas, piemēram minēto punktu, kura pirmajos divos teikumos ietvertas attiecīgās prasības, dalot atbilstošos apakšpunktos. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām. | **Ņemts vērā.** | 2. punkts:”2. Papildināt būvnormatīvu ar 5.1 nodaļu šādā redakcijā:“**5.1 Prasības elektromobilitātei**89.1 Publiskās ēkās ar vairāk kā 10 autostāvvietām paredz vismaz vienu elektrotransportlīdzekļu uzlādes punktu, kā arī katrai piektajai autostāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu autostāvvietu projektēšanai.89.2 Pārbūves gadījumā šī būvnormatīva 89.1 punkta prasības piemēro attiecībā uz pārbūvējamo daļu, ja šī daļa ir paredzēta autostāvvietām.”” |
| 4. | 2. punkts:”2. Papildināt būvnormatīvu ar 5.1 nodaļu šādā redakcijā:“**5.1 Prasības elektromobilitātei**89.1 Publiskās ēkās ar vairāk kā 10 autostāvvietām paredz vismaz vienu elektrotransportlīdzekļu uzlādes punktu. Katrai piektajai automašīnu stāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu stāvvietu projektēšanai.89.2 Pārbūves gadījumā šī būvnormatīva 89.1 punkta prasības piemēro attiecībā uz pārbūvējamo daļu, ja šī daļa ir paredzēta automašīnu stāvvietām.”” | **Tieslietu ministrija**Ņemot vērā, ka jēdzieni "elektrotransportlīdzeklis" un "uzlādes punkts" ir skaidroti Ministru kabineta 2018. gada 6. februāra noteikumos "Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām" attiecīgi 2.2. un 2.3. apakšpunktā, kas pieņemti, pārņemot Eiropas Parlamenta un Padomes 2014. gada 22. oktobra Direktīvas 2014/94/ES par alternatīvo degvielu infrastruktūras ieviešanu prasības, lūdzam izvērtēt un precizēt noteikumu projekta 2. punktu, papildus norādot uz nacionālo tiesību aktu, konkrētajā gadījumā – minēto Ministru kabineta noteikumu normām, ar kurām ir pārņemtas iepriekš minētās direktīvas attiecīgās prasības, šo atsauci noformējot atbilstoši Ministru kabineta noteikumu Nr. 108 3.7. apakšnodaļai.**Latvijas Lielo pilsētu asociācija (priekšlikums)**Lai būtu noteiktas prasības, kāds uzlādes punkts autostāvvietām ir jāparedz, priekšlikums punktu izteikt šādā redakcijā:*“89.1 Publiskās ēkās ar vairāk kā 10 autostāvvietām paredz vismaz vienu elektrotransportlīdzekļu uzlādes punktu* ***ar CCS, CHAdeMO, Type 2 konektoru ar jaudu no 3,6 līdz 22 kW (vai tomēr 50kW un/vai 100kW iespēju arī jāparedz).*** *Katrai piektajai automašīnu stāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu stāvvietu projektēšanai.”*Pie esošās redakcijas var uzstādīt 220V rozeti un normatīvs būs izpildīts. | **Daļēji ņemts vērā.**Noteikumu projektā netiek iekļauta atsauce uz konkrētu normatīvo aktu vai nosauktas konkrētas tehniskās prasības, lai izvairītos no tehnisku grozījumu veikšanas speciālā tiesiskā regulējuma (prasības elektrotransportlīdzekļu uzlādes punktiem) izmaiņu gadījumā. | Precizēts anotācijas I sadaļas 2. punkts.2. punkts:”2. Papildināt būvnormatīvu ar 5.1 nodaļu šādā redakcijā:“**5.1 Prasības elektromobilitātei**89.1 Publiskās ēkās ar vairāk kā 10 autostāvvietām paredz vismaz vienu elektrotransportlīdzekļu uzlādes punktu, kā arī katrai piektajai autostāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu autostāvvietu projektēšanai.89.2 Pārbūves gadījumā šī būvnormatīva 89.1 punkta prasības piemēro attiecībā uz pārbūvējamo daļu, ja šī daļa ir paredzēta autostāvvietām.”” |
| 5. | 2. punkts:”2. Papildināt būvnormatīvu ar 5.1 nodaļu šādā redakcijā:“**5.1 Prasības elektromobilitātei**89.1 Publiskās ēkās ar vairāk kā 10 autostāvvietām paredz vismaz vienu elektrotransportlīdzekļu uzlādes punktu. Katrai piektajai automašīnu stāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu stāvvietu projektēšanai.89.2 Pārbūves gadījumā šī būvnormatīva 89.1 punkta prasības piemēro attiecībā uz pārbūvējamo daļu, ja šī daļa ir paredzēta automašīnu stāvvietām.”” | **Tieslietu ministrija**Lūdzam izvērtēt un sniegt skaidrojumu, vai ar noteikumu projektu ir korekti pārņemtas Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti (turpmāk – direktīva Nr. 2018/844) prasības. Proti, vēršam uzmanību, ka direktīvas Nr. 2018/844 1. panta 5. punktā izteiktajā Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti 8. panta 2. punktā lietoti jēdzieni "stāvvieta" ("parking space") un "automašīnu stāvvieta" ("car park"), kamēr noteikumu projektā lietoti jēdzieni "autostāvvieta", "automašīnu stāvvieta" un "stāvvieta" (noteikumu projekta 2. punktā izteiktais Latvijas būvnormatīva LBN 208-15 "Publiskas būves" 89.1 punkts (turpmāk – būvnormatīvs), automašīnu stāvvieta – 89.2 punkts), turklāt, piemēram, būvnormatīva 89.1 punkta pirmajos divos teikumos paredzēts lietot jēdzienus "autostāvvieta" un "automašīnu stāvvieta", kaut gan direktīvā Nr. 2018/844 iepretim minētajam attiecīgos nosacījumos lietots vienots apzīmējums – "stāvvieta". Nepieciešamības gadījumā lūdzam precizēt noteikumu projektu. Norādām, ka viena jēdziena izteikšanai normatīvos aktos jāizmanto vieni un tie paši termini. Iekšējā terminoloģiskā konsekvence nodrošina normatīvā akta skaidrību, novēršot pretrunīgus viedokļus vai šaubas par dažādu terminu saturu. | **Ņemts vērā.** | 2. punkts:”2. Papildināt būvnormatīvu ar 5.1 nodaļu šādā redakcijā:“**5.1 Prasības elektromobilitātei**89.1 Publiskās ēkās ar vairāk kā 10 autostāvvietām paredz vismaz vienu elektrotransportlīdzekļu uzlādes punktu, kā arī katrai piektajai autostāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu autostāvvietu projektēšanai.89.2 Pārbūves gadījumā šī būvnormatīva 89.1 punkta prasības piemēro attiecībā uz pārbūvējamo daļu, ja šī daļa ir paredzēta autostāvvietām.”” |
| 6. | Anotācijas I sadaļas 2. punkts | **Finanšu ministrija (priekšlikums)**Latvijas būvnormatīva LBN 208-15 “Publiskas būves” (turpmāk – Būvnormatīvs), kas apstiprināts ar Ministru kabineta 2015.gada 30.jūnija noteikumiem Nr.331 “Noteikumi par Latvijas būvnormatīvu LBN 208-15 “Publiskas būves””, 2.4.apakšpunkts noteic, ka publiska būve ir ēka, kurā vairāk nekā 50% ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni).Anotācijas I sadaļas 2.punktā (2.lpp.) ir norādīts, ka saskaņā ar minētā būvnormatīva 2.4.apakšpunktu pie publiskām būvēm pieder ēkas, kurās vairāk nekā 50% ēkas kopējās platības ir publiskas telpas vai telpas publiskas funkcijas nodrošināšanai.Lūdzam anotācijas I sadaļas 2.punktā norādīto informāciju salāgot ar Būvnormatīva 2.4.apakšpunkta redakciju.**Latvijas Lielo pilsētu asociācija (priekšlikums)**Noteikumu projektā paredzēts sākot ar 10.03.2021. noteikt prasības jaunbūvējamu un pārbūvējamu publisko ēku elektromobilitātei. Ņemot vērā, ka projektā kā kritērijs jaunu prasību piemērošanai ir norādīts autostāvvietu skaits *(projektu anotācijā norādīts: “[..] ar vairāk kā desmit autostāvvietām paredz vismaz vienu elektrotransportlīdzekļu uzlādes punktu. Katrai piektajai automašīnu stāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus.”)*, vēršam uzmanība, ka šāds kritērijs var būt aktuāls ne vien ēkām, bet arī inženierbūvēm. Piemēram, atbilstoši Ministru kabineta 19.08.2014. noteikumu Nr. 500 “Vispārīgie būvnoteikumi” 1. pielikumam trešās grupas inženierbūve ir estrāde, atklātais sporta laukums un baseins ar tribīnēm, paredzēts vairāk nekā 100 cilvēkiem. Līdz ar to **projekta anotācijā būtu vēlams norādīt, kāpēc jaunās prasības netiek attiecinātās arī uz publiskām inženierbūvēm.** | **Ņemts vērā.** | Precizēts anotācijas I sadaļas 2. punkts. |
| 7. | Anotācijas II sadaļas 4. punkts | **Valsts kanceleja (priekšlikums)**Papildināt anotācijas 2.sadaļas 4.punktu ar to atbilstības prasību izmaksu aprēķinu, ko esošajā stadijā ir iespējams novērtēt (uz vienu vienību), piemēram:\*   viena elektrotransportlīdzekļu uzlādes punkta ierīkošanas (un uzturēšanas) izmaksas,\*   vienas automašīnas stāvvietas ierīkošanas (un uzturēšanas) izmaksas,.. | **Ņemts vērā.**Noteikumu projekts neparedz prasību ierīkot jaunas automašīnu stāvvietas. | Precizēts anotācijas II sadaļas 4. punkts. |
| 8. | Anotācijas III sadaļa | **Finanšu ministrija**Ņemot vērā 8.punktā sniegto informāciju, ka noteikumu projektā paredzēto prasību izpilde var radīt izmaksu palielinājumu, lūdzam "Nav precīzi aprēķināms" norādīt tikai ailēs pie izmaiņām. | **Ņemts vērā.** | Precizēta anotācijas III sadaļa. |
| 9. | Anotācijas III sadaļas 8. punkts | **Finanšu ministrija**Lūdzam skaidrot, kādas valsts tiešās pārvaldes institūcijas ir domātas 8.punktā, kuru izmaksu palielinājums radītu ietekmi uz valsts pamatbudžetu. | **Ņemts vērā.** | Precizēts anotācijas III sadaļas 8. punkts. |
| 10. | Anotācijas IV sadaļas 1. punkts | **Tieslietu ministrija**Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 54.2. apakšpunktu anotācijas IV sadaļas 1. punktā ("Nepieciešamie saistītie tiesību aktu projekti") norāda citus spēkā esošus (vai jau apstiprinātus) tiesību aktus, kuros jāizdara grozījumi vai kuri jāatzīst par spēku zaudējušiem (atceltiem) saistībā ar projektu, kā arī skaidro šādu izmaiņu nepieciešamību. Attiecīgi lūdzam precizēt noteikumu projekta anotācijas IV sadaļas 1. punktu, ietverot šajā punktā konkrētu skaidrojumu par tajā ietverto tiesību aktu projektu nepieciešamību un mērķi. | **Ņemts vērā.** | Precizēta anotācijas IV sadaļa. |
| 11. | Anotācijas V sadaļas 1. tabula | **Tieslietu ministrija**Vēršam uzmanību, ka noteikumu projekta anotāciju nepieciešams aizpildīt atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta tiesību akta projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, vai ir korekti un pilnīgi pārņemtas (tai skaitā kādā pakāpē pārņemtas) Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti (turpmāk – direktīva Nr. 2018/844), prasības bez pienācīgā detalizācijas pakāpē veiktas noteikumu projekta anotācijas V sadaļas 1. tabulas aizpildīšanas, ievērojot instrukcijas Nr. 19 55. un 56. punktu. Proti, vēršam uzmanību, ka šobrīd noteikumu projekta anotācijas V sadaļas tabulā Nr. 1:pirmkārt, vienā rindā (B ailē) ietvertas noteikumu projekta vienības, kas paredz atšķirīgu tiesisko regulējumu. Saistībā ar minēto norādām, ka katram direktīvas pantam vai panta daļai un apakšpunktam anotācijas V sadaļas 1. tabulā būtu jākorespondē attiecīgam noteikumu projekta pantam, panta daļai vai punktam, kas konkrētajā gadījumā neizpildās;otrkārt, direktīvas Nr. 2018/844 prasības pārņemtas daļēji, nesniedzot šajā sakarā pietiekami detalizētu skaidrojumu. Norādām, ja direktīvu prasības ar noteikumu projektu tiek pārņemtas daļēji, anotācijas V sadaļas 1. tabulā (C ailē) būtu jāsniedz attiecīgs skaidrojums, kāda konkrēti prasība netiek pārņemta un precīzi jānorāda, cita starpā kādā veidā un termiņā attiecīgās direktīvu vienības tiks pārņemtas pilnībā. Termiņam konkrētajā gadījumā pievēršama pastiprināta vērība, ņemot vērā, ka atbilstoši noteikumu projekta anotācijā norādītajam direktīvas Nr. 2018/844 prasības jāpārņem līdz 2020. gada 10. martam (t.i., līdz šim datumam dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības), savukārt 1. tabulā minēts, ka atsevišķas prasības paredzēts pilnībā ieviest līdz 2020. gada 30. jūnijam.Ievērojot minēto, lūdzam pārstrādāt noteikumu projekta anotācijas V sadaļas 1. tabulu, aizpildot to pienācīgā detalizācijas pakāpē, un tādējādi nodrošināt to, ka kāda no direktīvas prasībām nejaušības pēc nepaliek nepārņemta vai veids vai termiņš, kādā to plāno pārņemt, nav neatbilstošs | **Ņemts vērā.** | Precizēta anotācijas V sadaļas 1. tabula. |
| 12. | Anotācijas V sadaļas 1. tabula.1. punkts:”1. Papildināt noteikumus ar 4. punktu šādā redakcijā:“4. Būvprojektus, kuri izstrādāti, pamatojoties uz būvatļaujām, kas izdotas līdz 2021. gada 10. martam, var nepārstrādāt atbilstoši Latvijas būvnormatīva LBN 208-15 89.1 un 89.2 punkta prasībām.”” | **Tieslietu ministrija**Vēršam uzmanību, ka direktīvā Nr. 2018/844 ir paredzēta rīcības brīvība (sk. direktīvas Nr. 2018/844 1. panta 5. punktā izteikto Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti 8. panta 4. un 6. punktu). Attiecīgi lūdzam detalizēti skaidrot rīcības brīvības izmantošanu atbilstoši instrukcijas Nr. 19 56.5. apakšpunktam, norādot konkrēto direktīvas Nr. 2018/844 normu, kas paredz rīcības brīvību, kādā veidā minētā rīcības brīvība ir izmantota noteikumu projektā (tai skaitā izvērsti skaidrojot 8. panta 6. punkta "a" apakšpunktā paredzētās rīcības brīvības izmantošanas veidu un pamatotību, ņemot vērā šajā apakšpunktā norādīto, ka tai skaitā var nepiemērot 8. panta 2. punktu konkrētām ēku kategorijām, ja ir iesniegti līdz 2021. gada 10. martam būvatļaujas pieteikumi vai līdzvērtīgi pieteikumi, bet nevis izdotas būvatļaujas, ko paredz noteikumu projekta 1. punkts), un to, kādēļ ir vai nav izmantota direktīvā Nr. 2018/844 paredzētā rīcības brīvība.**Finanšu ministrija (priekšlikums)**Saskaņā ar anotācijā sniegto informāciju noteikumu projekts izstrādāts, lai pārņemtu Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti (turpmāk – Direktīva 2010/31/ES) prasības (redakcijā ar Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti (turpmāk – Direktīva 2018/844), grozījumiem). Direktīvas 2018/844 8.panta 2.punkts nosaka, ka attiecībā uz jaunām nedzīvojamām ēkām un nedzīvojamām ēkām, kurās veic nozīmīgu atjaunošanu, ar vairāk nekā desmit stāvvietām, dalībvalstis nodrošina, ka tiek ierīkots vismaz viens uzlādes punkts Eiropas Parlamenta un Padomes Direktīvas 2014/94/ES nozīmē un kabeļkanālu infrastruktūra, t. i., elektrības kabeļiem paredzēti kanāli, vismaz katrai piektajai stāvvietai, lai vēlākā stadijā būtu iespējams ierīkot elektrotransportlīdzekļu uzlādes punktus, ja:a) automašīnu stāvvietas atrodas ēkas iekšienē un – nozīmīgas atjaunošanas gadījumā – atjaunošanas pasākumi ietver automašīnu stāvvietas vai ēkas elektroinfrastruktūru; vaib) automašīnu stāvvietas atrodas fiziski blakus ēkai un – nozīmīgas atjaunošanas gadījumā – atjaunošanas pasākumi ietver automašīnu stāvvietas vai automašīnu stāvvietu elektroinfrastruktūru.Tai pat laikā Direktīvas 2018/844 8.panta 6.punktā noteikti gadījumi, kad dalībvalstis var nepiemērot 8.panta 2., 3. un 5. punktu konkrētām ēku kategorijām, t.i., ja:a) attiecībā uz 2. un 5. punktu – būvatļaujas pieteikumi vai līdzvērtīgi pieteikumi ir iesniegti līdz 2021. gada 10. martam;b) vajadzīgā kabeļkanālu infrastruktūra būtu atkarīga no izolētām mikrosistēmām vai ēkas atrodas tālākajos reģionos Līguma par Eiropas Savienības darbību 349. panta nozīmē, ja tā rezultātā rastos būtiskas problēmas vietējās energosistēmas darbībai un tiktu apdraudēta vietējā tīkla stabilitāte;c) uzlādes punktu un kabeļkanālu ierīkošanas izmaksas pārsniedz 7 % no ēkas nozīmīgās atjaunošanas kopējām izmaksām;d) uz publisku ēku jau attiecas līdzīgas prasības saskaņā ar Direktīvas 2014/94/ES transponēšanu.Izņēmums noteikts arī Direktīvas 2018/844 8.panta 4.punktā: dalībvalstis var nolemt Direktīvas 2018/844 8.panta 2. un 3. punktā minētās prasības nenoteikt vai nepiemērot ēkām, kas ir mazo un vidējo uzņēmumu, kā definēts Komisijas Ieteikuma 2003/361/EK pielikuma I sadaļā, īpašumā un lietošanā. Ievērojot minēto, lūdzam skaidrot, kādēļ noteikumu projekts paredz piemērot Direktīvas 2018/844 8.panta 2.punktu jebkurā gadījumā, neparedzot iespējamos izņēmuma gadījumus, kas noteikti Direktīvas 2018/844 8.panta 4.punktā un 6.punkta b, c, d apakšpunktos. | **Ņemts vērā.** | Precizēta anotācijas V sadaļas 1. tabula.1. punkts:” 1. Papildināt noteikumus ar 4. punktu šādā redakcijā:“4. Būvniecības ieceres dokumentāciju, kas normatīvajos aktos būvniecības jomā noteiktajā kārtībā saskaņota (akceptēta) vai iesniegta saskaņošanai institūcijā, kas pilda būvvaldes funkcijas, līdz 2021. gada 10. martam, var nepārstrādāt atbilstoši Latvijas būvnormatīva LBN 208-15 89.1 un 89.2 punkta prasībām.”” |
| 13. | Anotācijas V sadaļas 1. tabula. | **Tieslietu ministrija (papildus priekšlikums)**Izsakām priekšlikumu noteikumu projekta anotācijā V sadaļas 1. tabulu papildināt ar skaidrojumu, kādēļ ir izmantota Direktīvas 2010/31/ES 8. panta 6. punkta a apakšpunktā paredzētā rīcības brīvība, ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 56.5. apakšpunktu. | **Ņemts vērā.** | Precizēta anotācijas V sadaļas 1. tabula. |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Marta Bergmane |
| (par projektu atbildīgās amatpersonas vārds un uzvārds) |
| Mājokļu politikas departamenta vecākā referente |
| (amats) |
| Tālr. 67013041, Fakss 67280882 |
| (tālruņa un faksa numurs) |
| Marta.Bergmane@em.gov.lv |
| (e-pasta adrese) |